یوغ هم ده قدیم تورکلرین موسیقی، ماهنی، رقص، آغی پارچالاری ایله موشاییعت اولونان اؤلوباسدیرما مراسیمی اولوب. قدیم آذربایجاندا یوغ (یوغلاماق - آغلاماق سؤزوندن‌دیر) آدلانان آیین اولموشدور کی، سونرالار اونون ترکیب حیصه‌لری‌نین چوخو ماتم مراسیمینه کئچمیشدیر. یاس - ماتم نغمه‌لری آغی‌لار و مرثیه‌لر بیزیم دؤورلرده ده قالمیشدیر. مرثیه‌لر عادتاً ماتم آیی اولان محرم‌لیکده چوخ ایفا اولوموردو.